ขากลับจากเที่ยวหนักหน่วง เราเลยแวะทานมื้อเย็นเบาๆก่อนกลับกันที่ฟิวเจอร์รังสิตค่ะ 

เดินหาดูๆกันสักพักเลยตัดสินใจเข้าร้านสีฟ้าละกัน ร้านอาหารสีฟ้าสาขานี้ ตั้งอยู่ชั้นล่างสุดของห้าง รู้สึกร้านโล่งกว้างดีค่ะ ที่นั่งเยอะ ส่วนพนักงานก็บริการดีมาก ตามมาตรฐานสีฟ้าเค้าแหละเนอะ

เมนูที่สั่งวันนี้
:: ข้าวราดหน้าไก่ราชวงศ์ไข่ดาว 85฿ ::
เมนูที่ต้องสั่งเวลามาสีฟ้าค่ะ ข้าวราดน้ำคล้ายราดหน้ากับเนื้อไก่ พร้อมไข่ดาว เมนูนี้ราดมาแล้วข้าวจะออกแฉะนิดๆ เราไม่ค่อยชอบค่ะ แต่เจ้าของเมนูเค้าว่าอร่อยดี ไม่เค็มมาก
:: ปอเปี๊ยะสด 75฿ ::
เมนูนี้เป็นปอเปี๊ยะหั่นสี่ชิ้นพร้อมน้ำราดและเต้าหู้พะโล้วางมา 1 ชิ้น ตัวไส้เป็นถั่วงอก เต้าหู้ แตงกวา กุนเชียง ตามปกติค่ะ แต่น้ำราดเค้าอร่อยดีนะคะ ชอบเลยค่ะ มาครั้งหน้าว่าจะลองอีก

เครื่องดื่มสั่งเป็นน้ำสมุนไพรเก๊กหล่อ เนื่องจากตอนนี้น้องพนักงานว่ามีโปรขวดละ 45฿ ซื้อ 1 แถม 1 อยู่ ก็เลย เอ้า! ลองล่ะกัน เห็นมันแถมอยู่ รสชาติจะออกแนวน้ำจับเลี้ยงค่ะ ไม่หวานมาก ก็อร่อยสดชื่นดีนะ:))

ปล. หลังกลับจากทริป เพื่อนว่าน้ำสมุนไพรนี่มีขายในเซเว่นด้วย นางเข้าไปดูราคาตกขวดละ 20 ได้มั้ง เฟลเลย โดนหลอกให้ใช้โปร ????????